रेप में रहे नाकाम तो ट्रैक्टर से कुचल दिया  
हिसार के मिर्चपुर के पास कुछ दबंगों ने दो दलित महिलाओं के साथ बलात्कार करने की कोशिश की और नाकाम रहने पर उन्हें ट्रैक्टर से कुचल दिया।
हरियाणा के एक गांव में दलितों पर अत्याचार का नया मामला सामने आया है। हिसार के मिर्चपुर के पास कुछ दबंगों ने दो दलित महिलाओं के साथ बलात्कार करने की कोशिश की और नाकाम रहने पर उन्हें ट्रैक्टर से कुचल दिया।  दोनों महिलाओं को गंभीर हालत में पीजीआई रोहतक में भर्ती कराया गया है। यह घटना बीते 13 अप्रैल की है। ये दोनों महिलाएं गेहूं की कटाई के लिए अपने खेत में थीं, जब शराब के नशे में धुत दो लोगों ने उनसे गाली−गलौज और जबरदस्ती की। फिर उन्हें ट्रैक्टर से कुचल दिया।  इस घटना के बाद गुस्साए गांव वालों ने हिसार में सचिवालय के बाहर प्रदर्शन किया। उनका आरोप है कि घटना के 3 दिन बाद भी पुलिस ने इस मामले में एफआईआर दर्ज नहीं की है। हालांकि चौकी इंचार्ज को सस्पेंड कर दिया गया है।